Si el deutor és una persona natural, s'han d'inscriure preferentment, per mitjans telemàtics, en el Registre civil la declaració de concurs, amb indicació de la seva data, la intervenció o, si s'escau, la suspensió de les seves facultats d'administració i disposició, així com el nomenament dels administradors concursals.
Si el deutor és subjecte inscriptible en el Registre mercantil, són objecte d'inscripció en el full obert a l'entitat, preferentment per mitjans telemàtics, les actuacions i sentències de declaració i reobertura del concurs voluntari o necessari, d'obertura de la fase de conveni, d'aprovació de conveni, l'obertura de la fase de liquidació, l'aprovació del pla de liquidació, la conclusió del concurs i la resolució de la impugnació de la interlocutòria de conclusió, la formació de la peça de qualificació i la sentència de qualificació del concurs com a culpable, així com totes les< resolucions dictades en matèria d'intervenció o suspensió de les facultats d'administració i disposició del concursat sobre els béns i drets que integren la massa activa.
Quan no consti full obert a l'entitat, s'ha de practicar prèviament la inscripció en el Registre.
Si es tracta de persones jurídiques no inscriptibles en el Registre mercantil i que constin en un altre registre públic, el secretari judicial ha de manar inscriure-hi o anotar, preferentment per mitjans telemàtics, les mateixes circumstàncies que indica l'apartat anterior.
Si el deutor té béns o drets inscrits en registres públics, s'han d'inscriure en el foli corresponent a cadascun d'aquests la declaració de concurs, amb indicació de la seva data, la intervenció o, si s'escau, la suspensió de les facultats d'administració i disposició, així com el nomenament dels administradors concursals.
Una vegada practicada l'anotació preventiva o la inscripció, no es poden anotar respecte d'aquests béns o drets més embargaments o segrestos posteriors a la declaració de concurs que els acordats pel jutge d'aquest, llevat del que estableix l'article 55.1.
Els assentaments a què es refereixen els apartats anteriors s'han de practicar en virtut de manament lliurat pel secretari judicial.
En el manament s'ha d'expressar si la resolució corresponent és ferma o no.
En tot cas, les anotacions preventives que s'hagin d'estendre en els registres públics de persones o de béns per falta de fermesa de la resolució caduquen al cap de quatre anys des de la data de l'anotació d'aquesta i es cancel·len d'ofici o a instància de qualsevol interessat.
El secretari judicial pot decretar-ne la pròrroga per quatre anys més.
El trasllat de la documentació necessària per a la pràctica dels assentaments s'ha de fer preferentment per via telemàtica des del jutjat als registres corresponents.
Excepcionalment, i si el que preveu el paràgraf anterior no és possible, els oficis amb els edictes s'han de lliurar al procurador del sol·licitant del concurs, amb els manaments necessaris per a la pràctica immediata dels assentaments registrals que preveu aquest article.
Si el sol·licitant del concurs és una Administració pública que actua representada i defensada pels seus serveis jurídics, el trasllat d'ofici l'ha de fer directament el jutjat als registres corresponents.
Reglamentàriament es poden establir mecanismes de coordinació entre els< diversos registres públics en els quals, d'acord amb el que preveuen els apartats anteriors, s'han de fer constar la interlocutòria de declaració i les altres vicissituds de concurs.
Si el sol·licitant del concurs és una Administració pública que actua representada i defensada pels seus serveis jurídics, el trasllat de l'ofici l'ha de fer directament el secretari judicial als registres corresponents.
Si el deutor és una persona natural, s'han d'inscriure en el Registre civil la declaració de concurs, la intervenció o, si s'escau, la suspensió de les seves facultats d'administració i disposició, així com el nomenament dels administradors concursals.
Si el deutor és subjecte inscriptible en el Registre mercantil, s'hi han d'inscriure les mateixes circumstàncies que consten a l'apartat anterior, i prèviament s'ha de fer la inscripció del subjecte quan aquesta no hi consti.
Si es tracta de persones jurídiques no inscriptibles al Registre mercantil i que constin en un altre registre públic, el jutge ha de manar inscriure-hi les mateixes circumstàncies.
Si el deutor té béns o drets inscrits en registres públics, s'ha d'anotar preventivament en el foli corresponent a cadascun d'aquests la intervenció o, si s'escau, la suspensió de les facultats d'administració i disposició, amb la data, així com el nomenament dels administradors concursals.
Una vegada practicada l'anotació preventiva, no es poden anotar respecte d'aquests béns o drets més embargaments o segrestos posteriors a la declaració de concurs que els acordats pel jutge d'aquest, llevat del que estableix l'apartat 1 de l'article 55 d'aquesta Llei.
El jutge ha d'acordar expedir i lliurar al procurador del sol·licitant del concurs els manaments necessaris per a la pràctica immediata dels assentaments registrals que preveu aquest article.